**ZA UČENIKE/STUDENTE I ČLANOVE OBITELJI**

Poštovani učenici/studenti i članovi obitelji,

Obzirom da ste tijekom boravka na nastavi bili izloženi infekciji COVID 19, kao bliski kontakt pozitivne osobe, prema službenom se protokolu određuje mjera karantene/samoizolacije za sve učenike/studente u razredu koji su bili na nastavi. Mjera se izriče samo učenicima/studentima, ali ne i ukućanima.

To znači da se osobe koje žive u kućanstvu s osobom u samoizolaciji, ponašaju „uobičajeno“, odnosno one nisu u samoizolaciji i na njih se mjere ne primjenjuju. Braća i sestre mogu slobodno ići u vrtić, školu, na studij ili posao, a roditelji na posao.

Bez obzira na to, svi članovi kućanstva trebaju provoditi pojačanu osobnu higijenu i higijenu prostora te ograničiti svoja kretanja i socijalne kontakte, a kako njihove radne i druge obveze ne bi bile narušene.

Ako osoba (učenik/student) u samoizolaciji razvije znakove bolesti, javlja se svom izabranom liječniku ili nadležnom školskom liječniku ukoliko nije u mjestu prebivališta, koji mu izdaje uputnicu za testiranje. U slučaju da učenik/student bude pozitivan, sve osobe koje žive s njim podliježu mjeri samoizolacije jer se radi o bliskim kontaktima.

Za dodatne upite i pojašnjenja stojim Vam na raspolaganju. Možete me kontaktirati na (natasa.dragas-zubalj@zzjzpgz.hr).

Lijepi pozdrav,

Prim. Nataša Dragaš-Zubalj,dr.med., univ.spec.sanit.publ.
spec. školske medicine